
Ehitusloa andmine (Linda tn 22, 26, 32) 

1. ASJAOLUD JA MENETLUSE KÄIK

03.08.2017 Narva Linnavalitsuse korralduse vastuvõtmiseks laekus ehitusloa taotlus (dok. reg nr. 7839/1-16) Linda tn 22, 26, 32 kinnistutel asuvate ehitiste  (ehitisregistri koodid 120543226, 120545968, 220543414, 220545970, 120543373, 120542621, 120542614, 120542534) lammutamiseks koos ehitusprojektiga (töö nr 122, projekteerija Autem Stuudio OÜ).

10.08.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1712271/27624 menetluse nr 107751, ning suunatud kommunaal- ja ehitusosakonnale,  arhitektuuri- ja planeerimise osakonnale, OÜ-le VKG Elektrivõrgud, AS-le Eesti Raudtee, AS-le Narva Vesi kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt tagastatud puuduste kõrvaldamiseks.

28.08.2017 lõplikult kõrvaldatud puudustega ehitusprojekt on  projekteerija poolt tagastatud. 
29.08.2017 kõik kaasatud isikud kooskõlastasid ehitusprojekti. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

3. OTSUS

3.1.Anda ehitusluba Linda tn 22, 26, 32 kinnistutel asuvate ehitiste  (ehitisregistri koodid 120543226, 120545968, 220543414, 220545970, 120543373, 120542621, 120542614, 120542534) lammutamiseks vastavalt ehitusprojektile (töö nr 122, projekteerija Autem Stuudio OÜ).

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

